સોનાવતી નામે એક નગર હતું. નગરમાં સોમદત્ત નામે એક બ્રાહ્મણ રહેતો હતો. તેનો પત્ની તથા પુત્ર હતાં. ત્રણે સુખેથી રહેતાં હતાં. પુત્ર મોટો થતાં તેનાં લગ્ન થયાં. આ વર-વહુ દરરોજ સાંજે મંદિરે દર્શને જતાં હતાં. એક દિવસ સાંજે માતાજીના મંદિરે દર્શને જતાં પતિને મંદિરના પગથિયા ઉપર નાગ કરડ્યો. મંદિરના પગથિયા પર પડેલા પોતાના પતિના મૃતદેહને લઈ પત્નીએ માતાજીના મંદિરમાં આશરો લીધો. આ દૃશ્ય ગામની એક બાઈએ જોયું. રાત્રી હોવાથી ભયની મારી વહુએ મંદિરના દરવાજા બંધ કર્યા.